Повече от 70 000 българи да останат във Великобритания , поиска Борис Джонсън Повече от 70 000 българи , живеещи и работещи във Великобритания , трябва да останат там и след Брекзит . Страната ни е дестинация номер едно за българските студенти и искаме това да продължи . 300 000 британски граждани идват всяка година като туристи или се заселват в България . Това заяви външният министър на Великобритания Борис Джонсън в София , предаде " 24 Часа " . Той пристигна за участие в неформален съвет на министрите на външните работи на държавите от ЕС . Почти цялото слово на британския външен министър беше за отношенията между България и Великобритания , като той не засегна темата за съвета . Държавите от Западните Балкани трябва да влязат в ЕС и според нас това ще е добре за тях " , заяви още Джонсън , като коментира една от актуалните теми за Европредседателството ни .